Na temelju članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21- pročišćeni tekst) a u svezi sa člankom članka 289. stavak 7. Zakona o socijalnoj skrbi („Narodne novine broj 18/22, 46/22 i 119/22) i, Općinsko vijeće Općine Vladislavci na svojoj 21. sjednici održanoj 15. prosinca 2022. godine donosi

**PROGRAM**

**javnih potreba u socijalnoj skrbi na području Općine Vladislavci za 2023. godinu**

**I.**

Programom javnih potreba u socijalnoj skrbi na području Općine Vladislavci za 2023. godinu utvrđuju se aktivnosti u sustavu socijalne skrbi koje će se financirati iz Proračuna Općine Vladislavci za 2023. godinu.

**II.**

Programom javnih potreba u socijalnoj skrbi na području Općine Vladislavci za 2023. godinu financirat će se slijedeće aktivnosti:

|  |  |  |
| --- | --- | --- |
| **R.BR.** | **OPIS** | **EURI / KUNE** |
|  | Naknada građanima i kućanstvima za troškove stanovanja | 1.991,00 / 15.001,19 |
|  | Jednokratne novčane pomoći | 3.716,00 / 27.998,20 |
|  | Jednokratne novčane pomoći umirovljenicima povodom blagdana Uskrsa i Božića | 12.424,00 / 93.608,63 |
|  | Troškovi ukopa osoba za osobe koje nisu korisnici nekog oblika pomoći koje mu je priznato rješenjem Centra za socijalnu skrb | 664,00 / 5.002,91 |
|  | Osiguravanje toplog obroka za nemoćne osobe | 1.327,00 / 9.998,28 |
|  | **UKUPNO** | **20.122,00 / 151.609,21** |

**III.**

Ostvarivanje prava iz Programa javnih potreba u socijalnoj skrbni na području Općine Vladislavci za 2023. godinu provodi se po odredbama važeće Odluke o socijalnoj skrbi na području Općine Vladislavci.

**IV.**

Financijska sredstva za ostvarivanje javnih potreba iz ovog Programa osigurat će se u Proračunu Općine Vladislavci za 2023. godinu, ovisno o pritjecanju sredstava u Proračun.

**V.**

Ovaj Program objavit će se u „Službenom glasniku“ Općine Vladislavci.

KLASA: 400-01/22-11/01

URBROJ: 2158-41-01-22-02

Vladislavci, 15. prosinca 2022.

**Predsjednik**

**Općinskog vijeća**

Krunoslav Morović